Почетният председател на КСБ инж. Симеон Пешов с награда за цялостен принос към строително-инвестиционния процес | Тобо Груп
Почетният председател на КСБ инж. Симеон Пешов с награда за цялостен принос към строително-инвестиционния процес
Благотворителната кампания „За величието на храма“ в помощ на патриаршеската катедрала „Св. Александър Невски“ събра 126 400 лв.
Финалното събитие от кампанията – Балът на строителите и архитектите, организиран от сдружението с нестопанска цел Балканска медийна асоциация, се проведе този уикенд в столичния хотел „Маринела“. В рамките на бала бяха раздадени Наградите за строителство и инвестиции.
Като най-големи дарители се откроиха Веселин Марешки, с 50 000 лв. и 20 000 лв. от Симеон Пешов и неговата съпруга Бисерка, а останалите бяха набрани чрез DMS номер, в платформата helpkarma и благотворителен търг, който се състоя в рамките на Бала на строителите и архитектите.
Символично чекът със събраната сума бе връчен на Валентин Заяков от църковното настоятелство към храм-паметника „Св. Александър Невски“.
Събраната сума ще отиде целево за ремонт на подпокривната част – основно за смяната на старата дограма на кубетата, заради която има много течове.
Кампанията „За величието на храма“ е съвместна инициатива на БНТ, БНР и Балканската медийна асоциация, която бе подкрепена и от – Българска Телеграфна Агенция, телевизия „Евроком“, вестниците „Стандарт“, „Труд“, „Строител“, „19 минути“, „България днес“, списание 2В2, както и множество онлайн издания – investbuild.eu, sofiainfo.bg, pik.bg, woman.bg, blitz.bg, bnews.bg, blife.bg, stolica.bg, trafficnews.bg, epicentre.bg, topnovini.bg, glas.bg, drum.bg, dromomania.bg, no-comment.bg, HiLife във ФБ и много други.
Дарени предмети за търга
На търга се разиграха няколко спортни трофеи – боксовите ръкавици на Кубрат Пулев, футболна фланелка на Христо Стоичков от периода му в Барселона, топка с автографите на всички златни момичета по художествена гимнастика, екип на Благой Георгиев.
Също така ценни картини от колекцията на Греди Асса, Илия Желев, Иван Яхнаджиев, скулптура Илиян Шарков направи от бронз специално за събитието Девата с младенеца, Жанет Брейчева предостави копие на картината на Ван Гог „Слънчогледите“, но изработена от полускъпоценни камъни, а Деница Гацинска нарисува Александър Невски с маслени бои.
Победителите в Наградите за строителство и инвестиции
Водещи на церемонията на Бала на строителите и архитектите бяха актрисата и певица Йоана Драгнева и водещият на предаването по БНТ „Туризъм.БГ“ – Мирослав Димитров.
Почетният председател на Камарата на строителите, меценат и собственик на „Главболгарствой“ Симеон Пешов получи специалната награда Гран При за цялостен принос към строително-инвестиционния бизнес. Статуетката му беше връчена от председателят на Камарата на строителите инж. Илиян Терзиев. „Благодаря за всичко, което правиш за строителството в България, че съм твой приятел и те познавам“ – каза Терзиев от сцената.
Първа награда в категорията „Обществено строителство“ получиха две архитектурни студиа, заради равен брой точки, дадени им от международното жури. Това са „Ф-ДЕКО“ за Консервацията и реставрацията на църквата „Св. Атанасий“ в Бобошево и RT Consult за Медицински университет в Пловдив. Наградите бяха връчени от водещата на предаването „Код Строител“ и член на журито – Анелия Торошанова.
За второ и трето място грамоти получиха строителна фирма „Градив“ за Детска градина – Нови Искър и „Приорити билдингс“ за Фитнес клуб „Пулс – Младост“, София.
В категорията „Идеен проект“ статуетката грабна „Елементари“ за проекта си „Локи бета“ – с. Нови Хан.
Да обяви победителя и да даде наградата на сцената излезе архитект Павел Янев, който е и член на журито.
Второ място бе за ЕКАБО за Сграда „Клок тауър резидънс“ кв. „Бъкстон“ София, а трето за „Аркада строй инвест“ за Кристъл резиденс – кв. „Редута“, София.
Статуетката в категорията „Арт строителство“ връчи Рени Николова, основател и главен редактор на в-к „Строител“ и член на журито, на Виктор Банарев от „Муув архитект“ за проекта Bright Consulting New Office – София.
Второ и трето място отидоха съответно при – „Миодизайн“ за Еднофамилна къща – Карлово, и при „Арт е Строй“ за Сграда „Моби арт билдинг“ – кв. „Лозенец“, София.
В следващата категория „Хотелски комплекс“ първа награда връчки генералният директор на Българското национално Радио Андон Балтаков на „Миодизайн“ за Морски хотел „Аквапарадайз“ – Несебър.
Второ и трето място заеха Хотел „Вила дела Роса“ – Разград на ЙОКЕТА-КО и Хотел „Студенец“ – Пампорово на „МИГ Инженеринг“.
Кшищоф Пшилуцки – ръководител Външнотърговско представителство София към Полската агенция за инвестиции и търговия, връчи статуетката в категорията „Интериорен дизайн“. Тя отиде при Иновативното студио за архитектура Think FORWARD за проекта им „Един български офис – Бургас“.
Грамота за второ място получи Ателие“ 360 за Спа комплекс „Белчински извор“. На трето място с равен брой точки останаха два проекта – на студио „Индорио“ за Апартамент „Лунна пътека“– кв. „Драгалевци“, София, и на ОНА ДИЗАЙН с Проект „В полите на Витоша“ – София.
Статуетката за първо място в категорията „Екстериорен дизайн“ отиде при „Ландскейп дизайн студио“ за Zen rooftop garden – София. Връчи я адвокат Иво Лулчев от Федерация на потребителите в България.
Второ място отива при „Миодизайн“ за Ресторант „Зелената къща“ – Ботевград, а трето – при RT CONSULT за Жилищен комплекс „SoHome“ – София.
В категорията „Строителство на многофункционални сгради“ статуетката получи сграда „Гео център“ на строително-инвестиционна компания „Геострукт“. Наградата връчи Бойко Таков – директор на Изпълнителната агенция за насърчаване на малките и средните предприятия.
Второ място е за Мултифункционален конгресен център – Казанлък – ЕКАБО, а трето за Сграда „Авигея“ кв. „Дружба“, София на „Артекс Инженеринг“.
Производствено-административна база на КАТРА ГРУП, Пловдив взе първа награда в категорията „Бизнес строителство“. Статуетката връчки председателят на Българска-търговска промишлена палата Цветан Симеонов.
Второ място отиде при Държавно предприятие „Пристанищна инфраструктура“ за Конгресен център – Бургас, а трето място – за „Арт е строй“ за Офис сграда „Саут парк билдинг“, кв. „Лозенец“, София.
Последна бе категорията „Жилищно строителство“, разделена на три подкатегории – ниско, средно и високо. Статуектите за първите места връчи адвокат Владимир Пенков – председател и старши съдружник на адвокатска кантора „Пенков, Марков и партньори“.
В ниско жилищно строителство на първо място бе класирана Еднофамилна сграда – София – „Миодизайн“.
Второ място зае Жилищен комплекс Villa Park– Пловдив на RT CONSULT, а за трето място грамота получи Комплекс „Алено цвете“ – кв. „Бояна“, София на АДИУМ.
В средно жилищно строителство на първо място бе класирана „Атлантис резидънс парк“ – Бургас – Spacemode studio. Второ и трето място в раздел средно жилищно строителство отидоха съответно при RT Consult за Жилищен комплекс „Пловдив Сити Парк“ и при „ТОБО груп“ за „Княжево смарт“ – София.
Във високо жилищно строителство на първо място бяха класирани две сгради Диамант 2, кв. „Изгрев“, София на и „Артекс Инженеринг“ и „Алгара луксор“ – кв. „Витоша“, София на „Геострукт“.
Второто място бе за „Ен Билдинг резидънс“, кв. „Лозенец“, София на „Арт е строй“, а трето място – за RT Consult за Жилищен комплекс „Олимпия“ – Пловдив.
Всички номинирани по категории с описание и снимки могат да бъдат разгледани на investbuild.eu/categories
Журито на наградите бе от международно признати експерти в областта на строителството и архитектурата, както и журналисти, които отговарят за ресор строителство. Председател бе Чарли Кинг – директор на Resort Group PLC и в състав – Сохан Кумар (CEO в Ammar Facility – ОАЕ), Сотирис Цулос (директор в международната компания RMJM), доц.д-р архитект Йорданка Кандулкова, арх. Павел Янев, арх. Варвара Вълчанова (PL Architekten – Германия), както и журналиститите Рени Николова (в-к Строител), Анелия Торошанова (БНР), Наталия Малчева (в-к Труд), Надя Маринова (сп.В2В) оцениха кандидатите с първо, второ и трето място. Заради световната обстановка с Ковид 19, експертите от чужбина не можаха да стигнат до България, но записаха своите послания на видео, което се излъчи на церемонията.
На събитието в помощ за храма пяха грандамите Силвия Кацарова, Катя Близнакова, изпълнителят Искрен Пецов, финалистката на „България търси талант“ 13-годишната Валерия Войкова, малката изпълнителка Валерия Стоянова и поп певицата Цвети Радойчева.
Благотворителният бал се осъществи благодарение на банка ДСК, Далл богг – качествено застраховане с иновации, Ekabo – арх. Пано Козаров, агенция за недвижими имоти Antre, строително-инвестиционна компания „Геострукт“, Little Giant – лидер в производството на многофункционални стълби, Build Technic, Паркетен свят и Ивент Декор Диаманти, които превърнаха залата в приказна феерия, Агенция за недвижими имоти Мирела, mytiande.bg – корпорация за здраве и красота, Хьорман, Винарска изба Рупел, Винарска изба Златен рожен, Винарска изба Бонония Естейт, Тонино Ламборгини, ядки „Мистър Алмънд“.
Общо посещения: 303216